REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/73-17

11. maj 2017. godine

B e o g r a d

Z A P I S N I K

27. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 11. MAJA 2017. GODINE

 Sednica je počela u 9,04 časova.

 Sednicom je predsedavao Đorđe Komlenski, predsednik Odbora.

 Sednici su prisustvovali članovi Odbora: Bojan Torbica, Krsto Janjušević, Vesna Marković, Aleksandra Majkić, Jelena Žarić Kovačević, Petar Petrović, Balint Pastor i Milena Ćorilić, zamenik člana Miroljuba Stankovića.

 Sednici nisu prisustvovali članovi Odbora: Srbislav Filipović, Neđo Jovanović, Gordana Čomić, Dejan Šulkić, Saša Radulović, Bajro Gegić, Zoran Krasić i Vesna Nikolić Vukajlović.

 Sednici je prisustvovao Jovan Ćosić, viši savetnik u Ministarstvu pravde.

 Odbor je jednoglasno (sa devet glasova za,) usvojio predložen dnevni red.

D n e v n i r e d:

 Usvajanje zapisnika sa 26. sednice Odbora;

 1. Razmatranje Predloga zakona o izmenama i dopunama Zakona o sudijama, koji je podneo narodni poslanik dr Aleksandar Martinović;

 2. Razmatranje Predloga zakona o potvrđivanju Sporazuma o zajmu (Prvi programski zajam za razvojne politike u oblasti javnih rashoda i javnih preduzeća) između Republike Srbije i Međunarodne banke za obnovu i razvoj, koji je podnela Vlada;

 3. Razmatranje Predloga zakona o potvrđivanju Finansijskog ugovora "Unapređenje objekata pravosudnih organa B" između Republike Srbije i Evropske investicione banke, koji je podnela Vlada.

 Pre prelaska na odlučivanje o tačkama dnevnog reda, Odbor je većinom glasova usvojio zapisnik sa 26. sednice Odbora (sa osam glasova za i jedan nije glasalo).

 Prva tačka dnevnog reda. Razmatranje Predloga zakona o izmenama i dopunama Zakona o sudijama, koji je podneo narodni poslanik dr Aleksandar Martinović.

 Odbor je razmotrio Predlog zakona o izmenama i dopunama Zakona o sudijama, koji je podneo narodni poslanik dr Aleksandar Martinović u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je ovu odluku doneo jednoglasno (sa devet glasova za).

 Za izvestioca Odbora na sednici Narodne skupštine određen je predsednik Odbora.

 Druga tačka dnevnog reda. Razmatranje Predloga zakona o potvrđivanju Sporazuma o zajmu (Prvi programski zajam za razvojne politike u oblasti javnih rashoda i javnih preduzeća) između Republike Srbije i Međunarodne banke za obnovu i razvoj, koji je podnela Vlada

 Odbor je razmotrio Predlog zakona o potvrđivanju Sporazuma o zajmu (Prvi programski zajam za razvojne politike u oblasti javnih rashoda i javnih preduzeća) između Republike Srbije i Međunarodne banke za obnovu i razvoj, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je ovu odluku doneo jednoglasno (sa devet glasova za).

 Za izvestioca Odbora na sednici Narodne skupštine određen je predsednik Odbora.

 Treća tačka dnevnog reda. Razmatranje Predloga zakona o potvrđivanju Finansijskog ugovora "Unapređenje objekata pravosudnih organa B" između Republike Srbije i Evropske investicione banke, koji je podnela Vlada.

 Odbor je razmotrio Predlog zakona o potvrđivanju Finansijskog ugovora "Unapređenje objekata pravosudnih organa B" između Republike Srbije i Evropske investicione banke, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije

 Odbor je ovu odluku doneo većinom glasova (sa osam glasova za i jedan nije glasao).

 Za izvestioca Odbora na sednici Narodne skupštine određen je predsednik Odbora.

 Sednica je završena u 9,07 časova.

 Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Đorđe Komlenski